Arechis II intentó reclamar pa él o títol de rei, pero debant d'o periglo que ixo suposase a intervención d'os francos en o suyo territorio, optó por autoproclamar-se principe en l'anyo 787. En 778 os bizantins atacoron de nuevo Benavent pero Grimoald III los refusó, con l'aduya d'os francos, en haber aceptato a sumisión "nominal" a estos. Peró cuando este territorio viviba uno d'os millors intes, se dividió (839). O principe Sicard fue asesinato y encomenzó una guerra civil que levó a lo fillo d'este a proclamar-se principe de Salerno, mientres l'asasinador Radelchis s'autoproclamó principe de Benavent. A més aproveitando a confusión, os liders locals de Capua s'autoproclamoron tamién principes de Capua.